
Da li je valjan itikaf bez posta?


* 
* 
* 
* 
* 
* 
* 

 
Da li je valjan itikaf bez posta?

Aiša, radijallahu anha, govorila je: “Sunnet je da posti onaj ko je u itikafu.”


U drugom predanju stoji: “Nije ispravan itikaf osim uz ***[post](https://pitajucene.com/search/post/questions/ "Pretraži pitanja o postu")***.”


Propisi u vezi s poglavljem


Prvo, Ibn Kajjim rekao je: “Ne postoji nijedno predanje u kojem stoji da je Resulullah, sallallahu alejhi ve sellem, ikada itikafio a da nije postio. Štaviše, Aiša, radijallahu anha, izjavila je: ‘Nije ispravan itikaf osim uz post.’ Svevišnji Allah spomenuo je itikaf uz post. Prema dokazima, prioritetno je mišljenje stav većine učenjaka prvih generacija koji kažu da je post uvjet za ispravnost itikafa. Ovo je mišljenje preferirao šejhul-islam Ibn Tejmijja.” Rekao sam: tako su smatrali i Abdullah b. Amr, Ibn Abbas, Urva b. ez-Zubejr, Ez-Zuhri i neki drugi učenjaci.


Drugo, islamom nije legitimno da čovjek, kada pođe u džamiju radi namaza ili nekog drugog ibadeta, donese namjeru za itikaf, govoreći: “U itikafu sam dok sam u džamiji.” Ovo je pogrešno iz dva razloga: prvo, itikaf je ispravan samo u tri džamije; i, drugo, itikaf je ispravan samo uz post. Ova je novotarija raširena među skupinom koja se naziva teblig. Kada je riječ o tome, niko od prvih generacija nije tako radio, niti se oni u tome pozivaju na bilo kakav dokaz.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


